Dewani vandag in SA | Maroela Media
Hy sal van die lughawe direk na die hooggeregshof in Kaapstad geneem word waar hy omstreeks 11:30 amptelik vir Anni se moord aangekla gaan word. Hy staar aanklagte van sameswering om moord te pleeg en dwarsboming van die gereg in die gesig.
Dewani het vroeër verskeie kere appèl aangeteken teen sy uitlewering, maar dit is telkens van die hand gewys. Die Londense hoër hof het onlangs beslis dat Dewani aan Suid-Afrika uitgelewer mag word as die Suid-Afrikaanse regering 'n onderneming kan gee van hoe lank Dewani sonder verhoor in die land gehou sal word. Dewani het teen uitlewering geveg op grond van sy geestesgesondheid.
Hy word beskuldig van die moord op Anni tydens hul wittebrood in Kaapstad in November 2010. Hy word daarvan beskuldig dat hy Anni deur huurmoordenaars laat vermoor het. Drie mans is reeds aan haar moord skuldig bevind en gevonnis.
Hoe op aarde het sy in hierdie huwelik beland? As dit gereël was, was sy mos oud en groot genoeg om van haar familie te kon vlug?
Baie vrouens het dit al gedoen en 'n sukses van hul lewens gemaak.
Ek word sommer weer van voor af woedend!!!
Daar gaan niks van die saak kom nie, hy gaan hier ook net malkoppie speel en belasting geld verkwis.
Welkom in S.A. Shrien. Jy gaan sekerlik gebruik maak van ons beste gholfbane en modernste privaat hospitale. Noem n kwaal en ons het vir jou n saal.
Welkom in S.A. Shrien. Ek hoop jy gaan van ons beste gholfbane besoek en gebruik maak van ons modernste privaat hospitale. Noem n kwaal en ons het n saal.